**AGENȚIA PENTRU PROTECȚIA MEDIULUI PRAHOVA**

**DECIZIE**

**Nr. ................ din data de ......................**

Ca urmare a cererii adresate de **POPESCU MIHAELA și DUMITRICĂ GHEORGHE OVIDIU**, cu domiciliul în comuna Leordeni, sat Cîrciumărești, nr. 45, județul Argeș, înregistrată la Agenţia pentru Protecţia Mediului Prahova cu nr. 7010 din 18.04.2024, privind planul **„AMENAJAMENTUL SILVIC AL FONDULUI FORESTIER PROPRIETATEA PRIVATĂ CONSTITUIT ÎN U.P. I ERMENEASA",** propus a fi amplasat pe teritoriul administrativ al Comunei Valea Doftanei, județul Prahova, pentru derularea procedurii de realizare a evaluării de mediu pentru planuri şi programe, în baza:

* H.G. nr. 1000/2012, privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acestora;
* O.U.G. nr. 195/2005, privind protecţia mediului, aprobată cu modificări prin Legea nr. 265/2006, cu modificările si completările ulterioare;
* H.G. nr. 1076/2004, privind stabilirea procedurii de realizare a evaluării de mediu pentru planuri şi programe;
* Proces verbal conferința a II- a nr. 40 din 22.03.2024;
* Memoriu de prezentare pentru Amenajamentul fondului forestier proprietate privată constituit în UP I Ermeneasa;
* Amenajamentul fondului forestier proprietate privată constituit în UP I Ermeneasa.

**Agenţia pentru Protecţia Mediului Prahova,**

* ca urmare a consultării autorităţilor publice participante în cadrul şedinţei Comitetului Special Constituit din data de 21.05.2024;
* în conformitate cu prevederile anexei nr. 1 - Criterii pentru determinarea efectelor semnificative potenţiale asupra mediului din H.G. nr. 1076/2004, privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**Decide:**

**planul „AMENAJAMENTUL SILVIC AL FONDULUI FORESTIER PROPRIETATEA PRIVATĂ CONSTITUIT ÎN U.P. I ERMENEASA"**, cu amplasamentul pe teritoriul administrativ al Comunei Valea Doftanei, județul Prahova, nu necesită evaluare de mediu şi nu necesită evaluare adecvată şi se va supune adoptării fără aviz de mediu.

**CARACTERISTICILE PLANURILOR ŞI PROGRAMELOR:**

Suprafața fondului forestier proprietate privată aparținând persoanelor fizice Popescu Mihaela și Dumitrică Gheorghe Ovidiu, jud. Prahova, U.P. I Ermeneasa, este de 149,70 ha, conform actelor de proprietate (Certificat de moștenitor nr. 189 din 21.05.2012, Contract de vânzare cumpărare nr. 1137 din 16.07.2021, Contract de cesiune nr. 2569 din 05.09.2012).

Fondul forestier proprietate privată aparținând persoanelor fizice Popescu Mihaela și Dumitrică Gheorghe Ovidiu, a făcut parte, înainte de retrocedare, din punct de vedere al administrației silvice de stat, conform actelor de proprietate, din cadrul Ocolului Silvic Doftana – U.P. VIII Subțirica (74,70 ha) și U.P. IX Ermeneasa (75,00 ha).

Teritoriul unităţii de protecție și producţie I Ermeneasa este situat în următorul etaj fitoclimatic:

» Etajul montan – premontane de făgete (FM1 +FD4) – 149,70 ha (100%)

Din punct de vedere al caracterului actual al tipului de pădure:

» natural fundamental de productivitate superioară – 27,29 ha (18%);

» natural fundamental de productivitate mijlocie – 113,94 ha (76%);

» parțial derivat – 7,44 ha (5%);

» artificial de producție mijlocie – 1,03 ha (1%)

**Obiectivele amenajamentului silvic**

Prin amenajamentul analizat s-a încercat să se îmbine, cât mai armonios, potenţialul bioproductiv şi ecoproductiv al ecosistemelor forestiere cu cerinţele actuale ale societăţii umane, fără a altera biodiversitatea, natura şi stabilitatea pădurilor.

Cea mai importantă direcţie în care s-a acţionat o constituie creşterea protecţiei mediului înconjurător, creşterea calităţii factorilor de mediu (aer, apă, sol, floră şi faună) şi ridicarea calităţii vieţii individuale şi sociale a locuitorilor din zonă. Obiectivele urmărite sunt:

Ecologice - protejarea şi conservarea mediului:

✓ Protecţia apelor

✓ Protecția terenurilor contra eroziunii

✓ Protecţia contra factorilor climatici dăunători

✓ Conservarea şi ameliorarea biodiversităţii

✓ Echilibrul hidrologic

✓ Producţia de seminţe controlate genetic

✓ Ocrotirea vânatului

✓ Menţinerea nealterată a peisajului şi a climatului zonei

Sociale - realizarea cadrului natural: ✓ Recreere, destindere ✓ Valorificarea forței de muncă locală

Economice - optimizarea producției pădurilor:

✓ Obținerea de masă lemnoasă de calitate ridicată, valorificabilă industrial;

✓ Satisfacerea nevoilor de lemn pentru construcții rurale, lemn de foc și alte

utilizări;

✓ Valorificarea tuturor resurselor nelemnoase disponibile (vânat, fructe de pădure,

ciuperci, etc.)

În concordanţă cu obiectivele social-economice fixate, condiţiile staţionale existente, ţelurile de gospodărire adoptate şi structura reală a arboretelor și prevederile O.M. 766/2018, cu completările și modificările ulterioare, fondul forestier a fost încadrat, la actuala amenajare, în grupa I funcțională, în următoarele categorii funcţionale:

1.1C - Arboretele situate pe versanții râurilor și pâraielor din zonele montană, de dealuri și colinare, care alimentează lacurile de acumulare și naturale (T IV) – 108,01 ha.

1.2C - Arboretele/Benzile de pădure din jurul golurilor alpine (T II) – 41,69 ha.

Bazele de amenajare

S-au adoptat următoarele baze de amenajare:

Regimul: codru

Compoziția țel: corespunzătoare tipului natural fundamental de pădure pentru arboretele exploatabile și compoziția țel la exploatabilitate pentru celelalte arborete;

Exploatabilitatea: de protecție pentru arboretele încadrate în grupa I funcțională și tehnică pentru arboretele încadrate în grupa a II – a funcțională.

Tratamente – tăieri progresive.

Ciclul - 110 ani

Masuri de protecție a apei:

Prin aplicarea prevederilor amenajamentului silvic U.P. I Ermeneasa, se vor lua măsuri în evitarea poluării apelor de suprafață și subterane, concentrațiile maxime de poluanți evacuați în apele de suprafață în timpul exploatării masei lemnoase provenite de pe suprafețele exploatate, se vor încadra în valorile prescrise în anexa 3 a H.G. 188/2002, completat și modificat prin H.G. 352/2005 – Normativ privind stabilirea limitelor de încărcare cu poluanți la evacuarea în receptori naturali, NTPA 001/2005.

Pentru a preîntâmpina și a reduce un potențial impact negativ al lucrărilor de exploatare forestieră asupra apelor de suprafață și subterane se impun următoarele măsuri de prevenire:

✓ se vor lua toate măsurilor necesare pentru prevenirea poluărilor accidentale şi limitarea consecinţelor acestora;

✓ traversarea cursurilor de apă se planifică şi cartează înainte de începerea operaţiunilor (pe schiţa parchetului);

✓ stabilirea căilor de acces provizorii la o distanță minimă de 1,5 m față de orice curs de apă;

✓ depozitarea resturilor de lemne și frunze rezultate și a rumegușului nu se va face în zone cu potențial de formare de torenți, albiile cursurilor de apă sau în locuri expuse viiturilor;

✓ amplasarea platformelor de colectare în zone accesibile mijloacelor auto pentru încărcare;

✓ este interzisă depozitarea masei lemnoase în albiile cursurilor de apă sau în locuri expuse viiturilor;

✓ este interzisă executarea de lucrări de întreținere a motoarelor mijloacelor auto sau a utilajelor folosite la exploatarea fondului forestier în zone situate în pădure, albiile cursurilor de apă sau în locuri expuse viiturilor;

✓ eliminarea imediată a efectelor produse de pierderi accidentale de carburanți și lubrifianți;

✓ este interzisă alimentarea cu carburanți a mijloacelor auto sau a utilajelor folosite la exploatarea fondului forestier în zone situate în pădure, în albiile cursurilor de apă sau în locuri expuse viiturilor.

**Măsuri de protecție a aerului:**

În vederea prevenirii unui impact asupra factorului de mediu aer la implementarea amenajamentului silvic se impun următoarele măsuri:

✓ stabilirea şi impunerea unor limitări de viteză în zonă a mijloacelor de transport;

✓ utilizarea de vehicule şi utilaje performante mobile dotate cu motoare performante care să aibă emisiile de poluanţi sub valorile limită impuse de legislaţia de mediu;

✓ se vor lua măsuri de reducere a nivelului de praf pe durata execuției lucrărilor;

✓ utilajele vor fi periodic verificate din punct de vedere tehnic în vederea creşterii performanțelor;

✓ folosirea de utilaje şi camioane de generație recentă, prevăzute cu sisteme performante de minimizare a evacuării poluanților în atmosferă;

✓ la sfârşitul unei săptămâni de lucru, se va efectua curățenia fronturilor de lucru, cu care ocazie se vor evacua deşeurile, se vor stivui materialele, se vor alinia utilajele;

✓ folosirea de utilaje și mijloace auto dotate cu motoare termice care să respecte normele de poluare EURO 3 - EURO 6;

✓ efectuarea la timp a reviziilor și reparațiilor a motoarelor termice din dotarea utilajelor și a mijloacelor auto;

✓ etapizarea lucrărilor silvice cu distribuirea desfășurării lor pe suprafețe restrânse de pădure;

✓ folosirea unui număr de utilaje și mijloace auto de transport adecvat fiecărei activități și evitarea supradimensionarea acestora;

✓ evitarea funcționării în gol a motoarelor utilajelor și a mijloacelor auto.

**Măsuri de protecție a solului și subsolului:**

Prin aplicarea prevederilor amenajamentului silvic U.P. I Ermeneasa sursele posibile de poluare a solului și a subsolului sunt utilajele din lucrările de expoatare a lemnului (tractoare, TAF-uri, motofierastraie), combustibilii și lubrifianții utilizați de acestea. Măsurile ce se vor lua pentru protecția solului și subsolului:

✓ terenurile ocupate temporar pentru amplasarea organizărilor de şantier, a drumurilor şi platformelor provizorii se vor limita numai la suprafeţele necesare fronturilor de lucru;

✓ se vor interzice lucrări de terasamente ce pot să provoace scurgerea apelor pe parcelele vecine sau care împiedică evacuarea şi colectarea apelor meteorice;

✓ amplasarea organizărilor de şantier va urmări evitarea terenurilor aflate la limită;

✓ la încheierea lucrărilor, terenurile ocupate temporar pentru desfăşurarea lucrărilor vor fi readuse la folosinţa actuală;

✓ se vor lua măsuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau alimentare a utilajelor, sau ca urmare a funcţionării defectuoase a acestora;

✓ se vor încheia contracte ferme pentru eliminarea deşeurilor menajere şi se va implementa colectarea selectivă a deşeurilor la sursă.

✓ adoptarea unui sistem adecvat (ne-târât) de transport a masei lemnoase, acolo unde solul are compoziție de consistent ”moale” în vederea scoaterii acesteia pe locurile de depozitare temporară;

✓ alegerea de căi provizorii de scoatere a masei lemnoase cu o declivitate sub 20% (mai ales pe versanți);

✓ alegerea de căi provizorii de scoatere a masei lemnoase astfel în zone cu teren pietros sau stâncos;

✓ alegerea de căi provizorii de scoatere a masei lemnoase pe distanțe cât se poate de scurte;

✓ dotarea utilajelor care deservesc activitatea de exploatare forestieră (TAF -uri) cu anvelope de lățime mare care să aibă ca efect reducerea presiunii pe sol și implicit reducerea fenomenului de tasare;

✓ în cazul în care s-au format șanțuri sau șleauri se va reface portanța solului (prin nivelarea terenului) pe traseele căilor provizorii de scoatere a masei lemnoase;

✓ platformele pentru depozitarea provizorie a masei lemnoase vor fi alese în zone care să prevină posibile poluări ale solului (drumuri forestiere, platforme asfaltate situate limitrof șoselelor existente în zonă, etc.);

✓ drumurile destinate circulaţiei autovehiculelor, inclusiv locurile de parcare vor fi selectate să fie în sistem impermeabil;

✓ pierderile accidentale de carburanți și/sau lubrifianți de la utilajele și/sau mijloacele auto care deservesc activitatea de exploatare forestieră vor fi îndepărtate imediat prin decopertare;

✓ spațiile pentru colectarea și stocarea temporară a deșeurilor vor fi realizate în sistem impermeabil.

**Motivele care au stat la baza luării deciziei sunt următoarele:**

* în zona analizată prin plan nu au fost identificate riscuri pentru sănătatea umană;
* **zona studiată în cadrul planului menţionat nu face parte dintr-o arie naturală protejată declarată conform legislaţiei în vigoare;**
* din analiza planului conform criteriilor pentru determinarea efectelor semnificative potenţiale prevăzute în Anexa I a H.G. nr. 1076/2004 s-a constatat că planul nu ridică probleme din punct de vedere al protecţiei mediului şi nu prezintă efecte probabile asupra zonei din vecinătatea amplasamentului studiat.

**Obligaţiile titularului:**

* respectarea legislaţiei de mediu în vigoare în cadrul etapelor de proiectare, execuţie şi funcţionare a proiectelor propuse se vor respecta prevederile legale a tuturor actelor normative în vigoare ce stabilesc condiţii de protecţie a sănătăţii populaţiei şi a mediului înconjurator;
* prezenta decizie se poate utiliza numai în vederea adoptării planului de către autoritatea administraţiei publice competente;
* pentru obţinerea autorizaţiei de construire pentru fiecare obiectiv în parte se va urma procedura de reglementare conform Legii nr. 292/2018, privind evaluarea impactului anumitor proiecte publice şi private asupra mediului.

**Informarea şi participarea publicului:**

Anunţul privind depunerea solicitării au fost publicate în ziarul ,,Anunț de mediu” în data de 18.04.2024, respectiv 21.04.2024.

Anunţul privind decizia etapei de încadrare a fost afişat la sediul Primăriei Comunei Valea Doftanei în data de ................ și publicat în ziarul ,,...............” în data de .................

Până la data luării deciziei, nu au fost înregistrate opinii/observaţii din partea publicului.

Prezenta decizie poate fi contestată în conformitate cu prevederile Legii contenciosului administrativ nr. 554/2004 cu modificările şi completările ulterioare.

**DIRECTOR EXECUTIV,**

**Florin DIACONU**

**ȘEF SERVICIU A.A.A.,**

**Gabriela MUNTEANU** *Întocmit,*

*Georgiana Victoria SOARE*